ai4bharat/Pralekha huggingface dataset:
कृषी मंत्रालय
गोव्यातील ‘आयसीएआर-केव्हीके’मध्ये शेतकरी दिवस साजरा
‘आयसीएआर-केव्हीके’मध्ये आज शेतकरी दिवस साजरा करण्यात आला. आयसीएआरचे संचालक डॉ. ई.बी. चाकूरकर यांनी सर्व उपस्थितांचे स्वागत केले. शेतकरी बांधवांनी कृषी उत्पादन वाढीसाठी शास्त्रीय पद्धतीचा अवलंब करण्याचे आवाहन त्यांनी यावेळी केले. या कार्यक्रमामध्ये कृषी क्षेत्र आणि त्यासंबंधीत व्यवसायांमध्ये दिलेल्या योगदानाबद्दल पाच शेतक-यांचा सत्कार करण्यात आला. यावेळी शेतक-यांना कंपोस्ट खते तयार करण्यासाठी आवश्यक असलेले ‘व्हर्मिबेडस’  देण्यात आले. तांत्रिक सत्रामध्ये कृषी विधेयक, व्हर्मिकंपोस्टिंग, पिकांचा हंगाम झाल्यानंतरचे आलेल्या पिकाचे व्यवस्थापन, कुक्कुटपालन आणि पोषाहाराचे व्यवस्थापन याविषयी शेतकरी बांधवांना मार्गदर्शन करण्यात आले. या कार्यक्रमाला सुमारे 40 शेतकरी उपस्थित होते.
देशाचे दिवंगत पंतप्रधान चौधरी चरणसिंग यांच्या जयंतीदिनी म्हणजे 23 डिसेंबर रोजी सर्वत्र राष्ट्रीय शेतकरी दिवस म्हणून साजरा केला जातो. चौधरी चरणसिंग हे शेतक-यांचे नेते म्हणूनही प्रसिद्ध होते. त्यांनी देशातल्या शेतकरी बांधवांचे जीवनमान सुधारण्यासाठी अनेक धोरणे आणि योजना तयार केल्या होत्या.
पंतप्रधान कार्यालय
पंतप्रधान नरेंद्र मोदी यांची श्रीलंकेच्या राष्ट्रपतींसोबत चर्चा
नवी दिल्ली, 31 मे 2019
श्रीलंकेचे राष्ट्रपती मैत्रिपाला सिरीसेना हे नरेंद्र मोदी यांच्यासह संपूर्ण मंत्रिमंडळाच्या काल झालेल्या शपथविधी समारंभात सन्माननीय पाहुणे म्हणून उपस्थित होते.
पंतप्रधान मोदी आणि सिरीसेना यांच्यात आज नवी दिल्लीत द्विपक्षीय बैठक झाली. नुकत्याच झालेल्या सार्वत्रिक निवडणुकांमधे मोदी आणि त्यांच्या पक्षाने मिळवलेल्या अभूतपूर्व यशानंतर पुन्हा पंतप्रधान पदाचा कार्यभार ग्रहण केल्याबद्दल सिरीसेना यांनी मोदी यांचे अभिनंदन केले. दोन्ही देशांमध्ये शांतता, समृद्धी आणि आशियाई प्रदेशात सुरक्षितता निर्माण व्हावी, यासाठी एकत्रित काम करण्याची कटिबद्धता उभय नेत्यांनी व्यक्त केली.
या संमारंभाला उपस्थित राहून भारताला सदिच्छा दिल्याबद्दल पंतप्रधानांनी सिरीसेना यांचे आभार मानले. श्रीलंकेसोबत भारताचे मैत्रीपूर्ण संबंध पुढच्या काळात अधिक दृढ होतील, अशी ग्वाही पंतप्रधानांनी दिली.
दहशतवाद आणि कट्टरतावाद हा संपूर्ण मानवजातीला निर्माण झालेला मोठा धोका असून, दक्षिण आशियात शांतता आणि सुरक्षितता नांदावी यासाठी द्विपक्षीय सहकार्य करण्याबाबत दोन्ही नेत्यांनी सहमती दर्शवली.
S.Tupe/R.Aghor/D.Rane
(Visitor Counter : 58
पंतप्रधान कार्यालय
पीएम मित्र मेगा टेक्स्टाईल पार्क्स ही मेक इन इंडिया आणि मेक फॉर द वर्ल्ड याचे उत्कृष्ट उदाहरण ठरतील-पंतप्रधान
पंतप्रधान नरेंद्र मोदी यांनी म्हटले आहे की तमिळनाडू, तेलंगणा, कर्नाटक, महाराष्ट्र, गुजरात, मध्य प्रदेश आणि उत्तर प्रदेश येथे उभारण्यात येणार असलेली पीएम मित्र मेगा टेक्सटाईल पार्कस पाच एफ् च्या माध्यमातून  भारताच्या कापड व्यवसाय क्षेत्राला चालना देतील.
पीएम मित्र मेगा टेक्स्टाईल पार्क्स कापड उद्योग क्षेत्राला आधुनिक पायाभूत सुविधा देतील, त्याचबरोबर कोट्यावधीची गुंतवणूक आणतील आणि लाखो रोजगार निर्माण करतील. असे त्यांनी म्हटले आहे.
पंतप्रधानांनी आपल्या ट्विट संदेशात म्हटले आहे :
‘पीएम मित्र मेगा टेक्स्टाईल पार्क्स, कापड उद्योग क्षेत्राला 5 एफ  दृष्टीकोनानुरूप चालना देतील. पीएम मित्र मेगा टेक्स्टाईल पार्क्स तमिळनाडू, तेलंगणा, कर्नाटक, महाराष्ट्र, गुजरात, मध्य प्रदेश आणि उत्तर प्रदेश येथे उभारण्यात येतील ही माहिती सामायिक करताना आनंद होत आहे.’
"पीएम मित्र मेगा टेक्स्टाईल पार्क्स कापड उद्योग क्षेत्राला आधुनिक पायाभूत सुविधा पुरवतील, करोडोंची गुंतवणूक आकर्षित करतील आणि लाखो रोजगारांची निर्मिती करतील. हे मेक इन इंडिया आणि मेक फॉर द वर्ल्ड याचे उत्कृष्ट उदाहरण ठरेल." #PragatiKaPMMitra”
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 184.52 कोटी मात्रांचा टप्पा केला पार
12 ते 14 वयोगटातील 1.81 कोटींहून अधिक बालकांचे लसीकरण
भारतातील उपचाराधीन रुग्णांची संख्या सध्या 13,445
गेल्या 24 तासात 1,260 नव्या कोरोना रुग्णांची नोंद.
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.23%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 184.52  कोटींचा टप्पा पार केला आहे. एकूण 2,20,93,346 सत्रातून हे लसीकरण पार पडले आहे.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.23% तर दैनंदिन पॉझिटिव्हिटी दर 0.24% आहे.
वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 1.81  कोटींपेक्षा जास्त कोविड प्रतिबंधक लस मात्रा दिल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403737
|
|
2nd Dose
|
|
10000984
|
|
Precaution Dose
|
|
4474440
|
|
FLWs
|
|
1st Dose
|
|
18413339
|
|
2nd Dose
|
|
17512279
|
|
Precaution Dose
|
|
6897755
|
|
Age Group 12-14 years
|
|
1st Dose
|
|
18121823
|
|
Age Group 15-18 years
|
|
1st Dose
|
|
57268440
|
|
2nd Dose
|
|
38356896
|
|
Age Group 18-44 years
|
|
1st Dose
|
|
554683438
|
|
2nd Dose
|
|
466628426
|
|
Age Group 45-59 years
|
|
1st Dose
|
|
202760965
|
|
2nd Dose
|
|
185485333
|
|
Over 60 years
|
|
1st Dose
|
|
126746554
|
|
2nd Dose
|
|
115534690
|
|
Precaution Dose
|
|
11955757
|
|
Precaution Dose
|
|
2,33,27,952
|
|
Total
|
|
1,84,52,44,856
भारतात रुग्णसंख्या सातत्याने कमी होत असून सध्या ती 13,445 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर आता 98.76% झाला आहे.
गेल्या 24 तासांत 1,404 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,92,326 झाली आहे.
गेल्या 4 तासात 1,260 नव्या कोरोना रुग्णांची नोंद झाली.
गेल्या 24 तासात एकूण 5,28,021 चाचण्या करण्यात आल्या. भारताने आतापर्यंत एकूण 79.02  कोटींहून अधिक चाचण्या केल्या आहेत.
मंत्रिमंडळ
अंटार्क्टिका सहकार्यासाठी भारत आणि अर्जेंटिना यांच्यातल्या सामंजस्य कराराची मंत्रिमंडळाला माहिती
नवी दिल्ली, 27 मार्च 2019
अंटार्क्टिका सहकार्याबाबत भारत आणि अर्जेंटिना यांच्यात फेब्रुवारी 2019 मधे झालेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आज माहिती देण्यात आली.
भू विज्ञान क्षेत्रातले प्रकल्प, अंटार्क्टिका आणि दक्षिणी समुद्रातल्या नैसर्गिक पर्यावरणाचे जतन आणि संरक्षण याबाबत वैज्ञानिक सहकार्यासाठी या करारामुळे मदत होणार आहे.
वैशिष्ट्ये-
- अंटार्क्टिका, तिथले पर्यावरण आणि त्याच्याशी संबंधित परिसंस्था यांच्याशी संबंधित अभ्यासाबाबत वैज्ञानिक आणि ग्रंथ यांची देवाणघेवाण.
- वैज्ञानिकांच्या आदान-प्रदानाच्या शक्यता आजमावणे.
- संयुक्त परिषदा आणि कार्यशाळा, प्रमुख ध्रुवीय मंचाच्या बैठकीदरम्यान शक्य तेव्हा द्विपक्षीय बैठकांचे आयोजन.
- संयुक्त वैज्ञानिक प्रकाशन.
- वैज्ञानिक कर्मचाऱ्यांचे प्रशिक्षण.
M.Chopade/N.Chitale/D. Rane
(Visitor Counter : 37
विज्ञान आणि तंत्रज्ञान मंत्रालय
कोविड -19 संक्रमण वाढीविषयी सूत्र  या प्रारुपावर कार्य करणाऱ्या शास्त्रज्ञांचे निवेदन
नवी दिल्ली, 2 मे 2021
कोविड -19 च्या प्रक्षेपण मार्गाच्या आलेखाच्या सूत्र  या प्रारुपावर कार्य करणारे आम्ही शास्त्रज्ञ, आमच्या गणिताच्या प्रारुपाच्या भविष्यातील शक्यतांविषयी संबंधित काही तथ्यांबाबत स्पष्टपणे सांगू इच्छित आहोत, कारण यापैकी काही चुकीच्या बाबी तर काहींचा उल्लेख चुकीच्या पध्दतीने करण्यात आला आहे. काही माध्यमांमधील अलीकडील अहवालात असे संकेत दिले जात आहेत, की सुत्र  प्रारुपावर काम करणाऱ्या शास्त्रज्ञांनी मार्चमध्ये येऊ शकणाऱ्या दुसर्या लाटेबद्दल सावधगिरी बाळगावी अशी सूचना केली होती परंतु त्याकडे लक्ष दिले गेले नाही. हे पूर्णत: चुकीचे आहे.
या राष्ट्रीय महामारीविरोधात लढण्यासाठी सरकारच्या वतीने समन्वय साधणाऱ्या एका अतिवरिष्ठ अधिकाऱ्याने आमची संगणकीय माहिती जाणून घेण्यासाठी 2 एप्रिल रोजी एक बैठक बोलावली होती. त्यावेळी आम्ही असे सूचित केले होते, की ‘सूत्र’ प्रारुपाने एप्रिलच्या तिसर्या आठवड्यात दुसर्या लाटेने उच्चतम पातळी गाठण्याची आणि बहुधा रोज 1 लाख रुग्णसंख्येची दैनंदिन नोंद होण्याची शक्यता आहे.
प्रारूपाने वर्तविलेल्या शक्यता खाली दिलेल्या कारणांमुळे चुकीच्या ठरल्या होत्या.
आम्ही विषाणूच्या प्रसाराचा अंदाज लावण्यासाठी गणितीय प्रारुपानुसार कार्य करत आहोत. हे लक्षात घेणे महत्वाचे आहे, की जोपर्यंत विषाणूची गतिशीलता आणि त्याचा संक्रमण कालावधीत मोठ्या प्रमाणात बदलत नाही, तोपर्यंतच गणिताचे प्रारुप केवळ काही निश्चिततेसह भविष्यातील शक्यता सांगू शकते. गैर-औषधीय हस्तक्षेप यासारख्या विविध धोरणात्मक निर्णयाशी संबंधित वैकल्पिक परिस्थितीचा अंदाज लावण्यासाठी ही यंत्रणा गणितीय प्रारुपे प्रदान करू शकते.
कोविड -19 च्या बाबतीत, हे स्पष्ट आहे की विषाणूचे स्वरूप खूप वेगाने बदलत आहे. या संदर्भाने, कोविड -19 बद्दलच्या कोणत्याही भविष्यातील शक्यता सतत बदलत जाणे शक्य आहे, कधीकधी, जवळजवळ दररोजसुद्धा बदलत जाणे शक्य आहे.
आम्ही सरकारसमवेत जवळून काम करत आहोत आणि आमच्या माहितीला नेहमीच सकारात्मक सहकार्य मिळाले आहे. आम्ही दुसर्या लाटेच्या नेमक्या स्वरुपाचा अंदाज घेऊ शकत नसलो तरी, भविष्यात अधिक चांगल्याप्रकारे अंदाज लावण्यासाठी आम्ही आमचे प्रयत्न सुरू ठेवू.
मनिंदर अग्रवाल, प्राध्यापक, आयआयटी कानपूर
माधुरी कानिटकर, उपप्रमुख, इंटीग्रेटेड डिफेंस स्टाफ
एम. विद्यासागर, प्राध्यापक, आयआयटी हैदराबादS.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परशोत्तम रुपाला यांनी 20 व्या पशुगणनेवर आधारित पशुधन आणि कुक्कुटपालनाचा प्रजातीनिहाय अहवाल केला जारी
नवी दिल्ली, 12 मे 2022
केंद्रीय मत्स्य, पशुसंवर्धन आणि दुग्धव्यवसाय खात्याचे मंत्री परशोत्तम रुपाला यांनी 20 व्या पशुगणनेवर आधारित पशुधन आणि कुक्कुटपालनाचा प्रजातीनिहाय अहवाल आज जारी केला. केंद्रीय राज्यमंत्री डॉ एल मुरुगन यांची याप्रसंगी उपस्थिती होती.
रुपाला यांनी पशुधनाच्या उन्नतीसाठी या अहवालाचे असलेले महत्त्व अधोरेखित केले आणि धोरणकर्ते आणि संशोधकांना होणाऱ्या त्याच्या उपयुक्ततेवर भर दिला. 20 व्या पशुधन गणना 2019 यामध्ये पशुधनाची प्रजातीनिहाय माहिती संकलीत करण्यात आली आहे. देशात पहिल्यांदाच प्रजातीनिहाय अशी माहिती संकलित करण्यासाठी कागदपत्रांचा वापर करण्याऐवजी टॅब्लेट कॉम्प्युटर वापरून,ही गणना करण्यात आली; जो खरोखरच एक अतिशय नाविन्यपूर्ण प्रयत्न आहे.राष्ट्रीय पशुधन अनुवंशिक संशोधन प्राधिकरण  द्वारे मान्यताप्राप्त पशुधन तसेच कुक्कुट पक्ष्यांची गणना त्यांच्या प्रजातींनुसार करण्यात येते. पशुधन क्षेत्राचे महत्त्व लक्षात घेता, धोरण निर्मात्यासाठी आणि संशोधकांसाठी पशुधनाच्या विविध प्रजातींची पडताळणी करणे ही अत्यावश्यक बाब असते, जेणेकरुन पशुधनांच्या प्रजातींचे उत्पादन आणि इतर उद्दिष्टे साध्य करण्यासाठी अनुवांशिकदृष्ट्या त्यांच्यात सुधारणा करता येईल.
या अहवालात राष्ट्रीय पशुधन अनुवंशिक संशोधन प्राधिकरण  द्वारे नोंदणीकृत 19 निवडक प्रजातींच्या 184 मान्यताप्राप्त देशी/विदेशी आणि संकरित प्रजातींचा समावेश करण्यात आला आहे. या अहवालात 41 मान्यताप्राप्त देशी वाण आहेत तर 4 विदेशी/संकरित वाणांचा समावेश आहे.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 579
पंतप्रधान कार्यालय
पंतप्रधानांकडून जनतेला संवत्सरीच्या शुभेच्छा
नवी दिल्ली, 19 सप्टेंबर 2023
पंतप्रधान नरेंद्र मोदी यांनी जनतेला संवत्सरीच्या शुभेच्छा दिल्या आहेत.
X अर्थात ट्विटरवरील आपल्या संदेशात पंतप्रधान म्हणाले,
“संवत्सरी क्षमाशीलता आणि एकतेची ताकद अधोरेखित करते. आपले मतभेद दूर ठेवू आणि अनुकंपा व एकतेने दाखवलेल्या मार्गावरून वाटचाल करू. मिच्छामी दुक्कडम!”S.Patil/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
पद्म पुरस्कार- 2023 साठी नामांकने पाठवण्याची मुदत 15 सप्टेंबर 2022 पर्यंत खुली
नवी दिल्ली, 2 सप्टेंबर 2022
प्रजासत्ताक दिन, 2023 च्या निमित्ताने घोषित करण्यात येणार्या पद्म पुरस्कार 2023 साठी ऑनलाईन नामांकने/शिफारशी स्वीकारण्यास 1 मे 2022 रोजी प्रारंभ झाला असून या पुरस्कारांसाठी नामांकने/शिफारशी पाठवण्याची अंतिम मुदत 15 सप्टेंबर 2022 ही आहे. यासाठीची नामांकने/शिफारसी केवळ ऑनलाईन स्वरूपातच पाठवता येणार असून, ती राष्ट्रीय पुरस्कार पोर्टल  वर पाठवता येतील.
पद्म विभूषण, पद्म भूषण आणि पद्मश्री हे पद्म पुरस्कार देशाच्या सर्वोच्च नागरी पुरस्कारांपैकी एक आहेत. वर्ष 1954 मध्ये या पुरस्कारांची सुरुवात झाली असून दरवर्षी प्रजासत्ताक दिनी हे पुरस्कार घोषित केले जातात. कला, साहित्य, शिक्षण, क्रीडा, वैद्यकीय, सामाजिक कार्य, विज्ञान आणि अभियांत्रिकी, सार्वजनिक व्यवहार, नागरी सेवा, व्यापार आणि उद्योग इत्यादी विविध क्षेत्र आणि विषयातील विशिष्ट आणि अपवादात्मक कामगिरी किंवा सेवा करणाऱ्या व्यक्तींच्या कार्याची दखल घेऊन अशा व्यक्तींना या पुरस्कारांनी सन्मानित केले जाते. वंश, व्यवसाय, पद किंवा लिंग असा भेदभाव न करता सर्व स्तरातील व्यक्ती या पुरस्कारांसाठी पात्र ठरू शकतात. डॉक्टर आणि शास्त्रज्ञ वगळता सार्वजनिक उपक्रमांमध्ये काम करणारे सरकारी कर्मचारी पद्म पुरस्कारांसाठी पात्र नाहीत.
पद्म पुरस्कारांना 'लोकांचे पद्म' असे स्वरूप देण्यासाठी सरकार वचनबद्ध आहे. म्हणूनच सर्व नागरिकांना नामांकने/शिफारशी करण्याची विनंती केली जात आहे. यामध्ये स्वतःच्या नावाचे नामांकन/शिफारस देखील करता येऊ शकते. त्यामुळेच, सर्वसामान्य लोकांचे कर्तृत्व आणि गुणवत्ता तसेच, त्यांनी केलेले उत्कृष्ट कार्य लक्षात घेऊन जे खरोखरच अशा पुरस्कारांसाठी पात्र आहेत, असे मान्यवर, विशेषतः अशा महिला, अनुसूचित जाती/जमातीचे लोक, दिव्यांग व्यक्ति जे समाजासाठी निस्वार्थी सेवा करत आहेत, त्यांची नावे नामांकने आणि शिफारसी म्हणून पाठवण्याचे आवाहन सरकारने केले आहे.
या नामांकने/शिफारसीमध्ये, राष्ट्रीय पुरस्कार पोर्टलवर दिलेल्या अर्जाच्या विहित नमुन्यात संपूर्ण सविस्तर माहिती भरुन पाठवायची आहे. त्याशिवाय, संबंधित व्यक्तीच्या कार्याविषयीची माहिती  भरुन पाठवायची आहे. या माहितीत, त्या व्यक्तीची, सबंधित क्षेत्र/शाखेतील कामगिरी उल्लेखनीय, सेवा आणि कार्य यांचा स्पष्ट आणि सविस्तर उल्लेख असावा.
या संदर्भातील सविस्तर माहिती, केंद्रीय गृह मंत्रालयाच्या संकेतस्थळावर  ‘पुरस्कार आणि पदके  शीर्षकाखाली उपलब्ध आहे. या पुरस्कारांची सद्यस्थिती आणि नियमावली, देखील https://padmaawards.gov.in/AboutAwards.aspx या संकेतस्थळावर उपलब्ध आहे.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 403
संरक्षण मंत्रालय
स्वदेशी बनावटीच्या जमिनीवरुन जमिनीवर मारा करण्यास सक्षम, अत्याधुनिक अशा नव्या पिढीच्या ‘प्रलय’ या क्षेपणास्त्राची डीआरडीओ नं केलेली पहिली चाचणी यशस्वी
नवी दिल्ली, 22 डिसेंबर 2021
डीआरडीओ- म्हणजेच संरक्षण संशोधन आणि विकास संघटनेनं आज म्हणजेच 22 डिसेंबर 2021 या स्वदेशी बनावटीच्या, जमिनीवरुन जमिनीवर मारा करणाऱ्या ‘प्रलय’ या अत्याधुनिक क्षेपणास्त्राची पहिलीच यशस्वी चाचणी केली. ओडिशाच्या किनाऱ्यावरील डॉ ए.पी. जे. अब्दुल कलाम बेटावर ही चाचणी घेण्यात आली. प्रलय ने आपले लक्ष्य अचूकरित्या भेदले.
या नव्या क्षेपणास्त्राने इच्छित असे निम-बैलेस्टीक मार्गक्रमण पूर्ण करत, अत्यंत अचूकतेने लक्ष्यभेद केला. क्षेपणास्त्राची नियंत्रण, मार्गदर्शन आणि मिशन अल्गॉरिदम प्रणाली यावेळी सुविहितपणे कार्यरत होती. त्याशिवाय, उपप्रणालीचे कामही समाधानकारक होते. पूर्व किनाऱ्यावर स्थापन केलेल्या सर्व सेन्सर्सनी या क्षेपणास्त्राचा माग घेत, प्रत्येक टप्प्यावरच्या घटनांची नोंद केली आहे.
या क्षेपणास्त्रात भक्कम असे प्रोपेलंट रॉकेट मोटरसह इतर अनेक आधुनिक तंत्रज्ञान आहे. या क्षेपणास्त्राची 150 ते 500 किलोमीटर पर्यंत मारा करण्याची क्षमता असून मोबाईल लॉंचरद्वारे ते सोडता येईल. क्षेपणास्त्राला मार्गदर्शन करणाऱ्या प्रणालीत, अत्याधुनिक दिशादर्शक प्रणाली तसेच विमान तंत्रज्ञानही समाविष्ट आहे.
संरक्षण मंत्री राजनाथ सिंह यांनी, या यशस्वी चाचणीसाठी डीआरडीओ आणि त्यांच्याशी संबंधित सर्व चमूचे अभिनंदन केले आहे. अत्यंत जलदगतीने हे क्षेपणास्त्र विकसित करणे आणि या अत्याधुनिक जमिनीवरून जमिनीवर मारा करण्यास सक्षम अशा क्षेपणास्त्राची यशस्वी चाचणी कौतुकास्पद कामगिरी असल्याचे संरक्षणमंत्र्यांनी म्हटले आहे.
डीआरडीओचे अध्यक्ष आणि संरक्षण विभागाच्या संशोधन आणि विकास विभागाचे सचिव, डॉ जी सतीश यांनीही आपल्या चमूचे कौतूक केले आहे. जमिनीवरून जमिनीवर मारा करण्यास सक्षम अशा या नव्या पिढीच्या अत्याधुनिक तंत्रज्ञान युक्त क्षेपणास्त्रामुळे सैन्यदलांना आवश्यक ते बळ मिळेल, असे त्यांनी म्हटले आहे.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 389
भारतीय स्पर्धा आयोग
भारतीय स्पर्धा आयोगाने  सनोती प्रॉपर्टीज एलएलपीला, मॅग्मा एचडीआय जनरल इन्शुरन्स कंपनी लिमिटेडमधे समभाग अधिग्रहण करायला दिली मान्यता
नवी दिल्ली, 19 मे 2022
भारतीय स्पर्धा आयोगाने  स्पर्धा कायदा, 2002 च्या कलम 31 अंतर्गत मॅग्मा एचडीआय जनरल इन्शुरन्स कंपनी लिमिटेड  कडून सनोती प्रॉपर्टीज एलएलपीच्या  समभाग अधिग्रहणास मान्यता दिली आहे.
प्रस्तावित एकत्रिकीकरण हे सनोती द्वारे मॅग्मा एचडीआयच्या एकूण समभाग भांडवलाच्या 55.39% चे अधिग्रहण आहे. यानुसार लक्ष्याच्या काही समभागाचे प्रस्तावित सबस्क्रिप्शनद्वारे आणि पूनावाला फिनकॉर्प लिमिटेड आणि सीरम इन्स्टिट्यूट ऑफ इंडिया प्रायव्हेट लिमिटेडकडे असलेल्या, निर्धारित लक्ष्याच्या ठराविक समभागांचे एकाचवेळी अधिग्रहण करणे यात अंतर्भूत आहे.
सनोती हे व्यावसायिक आणि निवासी बांधकाम प्रकल्पांच्या व्यवसायात सक्रीय आहेत.
मॅग्मा एचडीआय भारतातील विमा व्यवसायात सक्रीय असून जनरल इन्शुरन्स आणि इतर उत्पादनांच्या संपूर्ण श्रेणींचा व्यवसाय करते.
सीसीआयचा तपशीलवार आदेश नंतर येईल.S.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
माहिती आणि प्रसारण मंत्रालय
इंडियन पॅनोरमामधल्या फिचर फिल्म दिग्दर्शकांनी कथन केल्या चित्रपट निर्मितीतल्या समस्या
सर्वसामान्य कोळ्याच्या जीवनावर आंतरराष्ट्रीय दहशतवादाचा परिणाम कल्पकतेने दाखविणारा ‘सिंजर’- पामपल्ली
नवी दिल्ली, 25 नोव्हेंबर 2018
इफ्फीसाठी नोंदणी, तिकिटांसाठी रांगेत उभे राहून तिकीट मिळवणे याच्यासाठी थोडा अवधी लागतही असेल पण जेंव्हा आपण चित्रपटगृहात पोहोचतो आणि जगभरातल्या निवडक चित्रपटांचा आस्वाद घेतो त्यावेळी तो चित्रपट निर्माण करण्यासाठी घेतलेले परिश्रम आणि लागलेला काळ याचा विचार प्रेक्षकांच्या मनात येतो का असा सवाल ‘सिंजर’ आणि ‘नागरकिर्तन’ या दोन राष्ट्रीय चित्रपट पुरस्कारप्राप्त चित्रपटांच्या दिग्दर्शकांनी केला आहे. 49 व्या भारतीय आंतरराष्ट्रीय चित्रपट महोत्सवात पणजी येथे पत्रकार परिषदेत ‘सिंजर’ चे दिग्दर्शक पामपल्ली आणि ‘नागरकिर्तन’ चित्रपटात मुख्य भूमिका साकारणारे रिद्धी सेन उपस्थित होते.
आंतरराष्ट्रीय दहशतवादाचा लक्षद्वीपमधल्या एका सामान्य मच्छिमारावर कसा परिणाम होतो याचे चित्रण आपल्या चित्रपटात केल्याचे ‘सिंजर’ चे दिग्दर्शक पामपल्ली यांनी सांगितले. या चित्रपटाला 65 वे राष्ट्रीय चित्रपट उत्तम पदार्पण दिग्दर्शक पुरस्काराने सन्मानित करण्यात आले. दहशतवादी हल्ला झाल्यानंतर जगामध्ये संघर्ष निर्माण झाल्यानंतर अशा घटनांचा अशिक्षित आणि सामान्य माणसावर काय परिणाम होतो याबाबत आपण विचार करत नाही अशा माणसांना येणाऱ्या समस्या या चित्रपटात दाखवण्यात आल्याचे ते म्हणाले.
कावार्ती बेटासाठी असलेल्या मर्यादित वाहतूक सुविधा, केंद्रशासित प्रदेश असल्यामुळे लागणाऱ्या आवश्यक त्या परवानग्या यामुळे निर्मिती प्रक्रियेत अडचणी निर्माण झाल्याचे ते म्हणाले. ‘जसारी’ या स्थानिक बोलीभाषेत चित्रपट निर्मिती करताना या भाषेला लिपी किंवा व्याकरण नसल्यामुळे आव्हानं निर्माण झाली. मल्याळी भाषेमध्ये या चित्रपटाचे कथानक लिहीले गेले. स्थानिक युवकांच्या मदतीने त्याचा ‘जसारी’ भाषेत अनुवाद केला गेला. चित्रपटातल्या अभिनेत्यांना या भाषेच्या उच्चारासाठीही प्रशिक्षण देण्यात आले अशा शब्दात पामपल्ली यांनी चित्रपट निर्मितीचा प्रवास उलगडून दाखवला.
‘नागरकिर्तन’ या चित्रपटात ट्रान्सजेंडर व्यक्तीरेखा साकारणे हा आयुष्यात बदल घडवणारा अनुभव असल्याचे या चित्रपटात ही व्यक्तीरेखा साकारणारे रिद्धी सेन यांनी सांगितले. या चित्रपटासाठी रिद्धी सेन यांना सर्वोत्कृष्ट अभिनेत्याचा राष्ट्रीय चित्रपट पुरस्कार प्राप्त झाला आहे. पुरुष देह मात्र अंतरंगात स्त्रीत्व असलेल्या व्यक्तीची घुसमट हा चित्रपट आपल्यासमोर सादर करतो. ही भूमिका साकारताना स्त्रियांची देहबोली साकार करणे हे आपल्यासाठी कठीण ठरलेली गोष्ट होती असे रिद्धी सेन यांनी सांगितले. अशा व्यक्तींना समाजाने त्यांना आहे त्या स्वरुपात स्वीकारावे या दृष्टीने केलेला एक लहानसा प्रयत्न म्हणजे हा चित्रपट आहे असे ते म्हणाले. या चित्रपटामुळे समाजातल्या किमान एक टक्का लोकांचा या व्यक्तींकडे पाहण्याचा दृष्टीकोन बदलेल अशी आशा त्यांनी व्यक्त केली. या चित्रपटासाठी दिग्दर्शक कौशिक गांगुली अनेक निर्मात्यांकडे गेले असे सांगून या विषयावर चित्रपट निर्मिती करण्यासाठी भारतात अजूनही काहीशी भीती असल्याची भावना त्यांनी व्यक्त केली.
B. Gokhale/N.Chitale/P.Malandkar
(Visitor Counter : 106
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्न महामंडळाने तिसऱ्या ई-लिलावात देशातील 620 डेपोच्या माध्यमातून 11.72 लाख मेट्रिक टन गहू उपलब्ध केला
भारतीय अन्न महामंडळाकडून तिसरा ई-लिलाव 22 फेब्रुवारी 2023 रोजी सकाळी 11 वाजता सुरू होईल
भारतीय अन्न महामंडळातर्फे, तिसर्या ई-लिलावात, देशभरातील 620 डेपोमधून सुमारे 11.72 लाख मेट्रिक टन गहू उपलब्ध करून देण्यात आला आहे.
तिसर्या ई-लिलावासाठी, 17 फेब्रुवारी 2023 रोजी रात्री 10:00 वाजेपर्यंत एम जंक्शनच्या ई-पोर्टलवर नोंदणी केलेल्या बोलीधारकांना 22 फेब्रुवारी 2023 रोजी ई-लिलावात सहभागाई होण्याची परवानगी दिली जाईल. बयाणा रक्कम जमा करण्याची आणि अपलोड करण्याची शेवटची तारीख 21 फेब्रुवारी 2023 दुपारी 2:30 पर्यंत आहे. तिसरा ई-लिलाव 22 फेब्रुवारी 2023 रोजी सकाळी 11:00 वाजता सुरू होईल.
केंद्र सरकारने देशभरात खुल्या बाजारात विक्री योजनेद्वारे गव्हाच्या विक्रीसाठी सुधारित राखीव किंमत ठेवली आहे. आता एफएक्यू गव्हाची राखीव किंमत देशभरात 2150 रुपये प्रति क्विन्टल युआरएस गव्हाची किंमत 2125 रुपये प्रति क्विंटल असेल. गहू आणि गव्हाच्या पिठाच्या किमती आणखी खाली आणण्यासाठी देशभरात कमी समान राखीव किमतीत गहू उपलब्ध करून देण्यासाठी हा निर्णय घेण्यात आला आहे. या नवीन राखीव किमती गव्हाच्या तिसऱ्या ई-लिलावाद्वारे विक्री पासून लागू झाल्या आहेत, जो बुधवार, 22 फेब्रुवारी 2023 रोजी देशभरात होणार आहे.
देशात गहू आणि गव्हाच्या पिठाच्या वाढत्या किमती नियंत्रणात आणण्यासाठी, मंत्रिगटाने केलेल्या शिफारशीनुसार, भारतीय अन्न महामंडळ 30 लाख मेट्रिक टन गव्हाचा साठा केंद्रीय साठ्यातून खुल्या बाजारात विक्री योजना अंतर्गत विविध मार्गांने बाजारात आणत आहे.
पहिल्या आणि दुसऱ्या ई-लिलावादरम्यान एकूण 12.98 लाख मेट्रिक टन गहू विकण्यात आला, ज्यापैकी बोलीदारांनी 8.96 लाख मेट्रिक टन आधीच उचलला आहे, परिणामी गहू आणि गव्हाच्या पिठाच्या किमती कमी झाल्या आहेत.
देशभरात एकसमान राखीव किंमतीमध्ये सुधारणा करण्याच्या केंद्र सरकारच्या घोषणेमुळे देशभरातील ग्राहकांना फायदा होईल आणि गहू आणि पिठाच्या किमती आणखी कमी होतील.
कंपनी व्यवहार मंत्रालय
‘बीआयएस’ मुंबई अधिका-यांकडून हेल्मेटच्या गुणवत्तेची तपासणी आणि मुंबईत शोध मोहीम तसेच जप्तीची कारवाई
मुंबई - दि. 11 एप्रिल, 2022
बीआयएस म्हणजेच ब्युरो ऑफ इंडियन स्टँडडर्सच्या मुंबई शाखेच्यावतीने केंद्रीय ग्राहक संरक्षण प्राधिकरणाच्या अंतर्गत गुणवत्ता नियंत्रण आदेशांचे पालन न करणा-या हेल्मेटची तपासणी केली. आणि मेसर्स लेझी अॅस बायकर्स  येथे दि. 3 डिसेंबर, 2021 रोजी अंमलबजावणी शोध आणि जप्तीची कारवाई केली.
प्रस्तुत दुकान मुंबईतल्या अंधेरी  मध्ये चकाला, कार्डिनल ग्रेशिअस मार्गावर असलेल्या नहार आणि सेठ औद्योगिक वसाहतीमध्ये आहे. दुचाकी स्वारांसाठी तयार करण्यात येणा-या हेल्मेटच्या गुणवत्ता विषयक आदेशांचे होणारे उल्लंघन रोखण्यासाठी ही कारवाई करण्यात आली . या दुकानामध्ये बीआयएस मानक चिन्हाशिवाय  हेल्मेटची विक्री केली जात असल्याचे आढळले.
बीएसआय स्टँडर्ड मार्क  असलेली 90 हेल्मेट जप्त करण्यात आली. दुचाकी वाहन धारकांसाठी हेल्मेटच्या गुणवत्ता नियंत्रण आदेश, 2020 नुसार वाहनचालकांच्या संरक्षणासाठी हेल्मेट अनिवार्य असून ते बीआयएस प्रमाणन अंतर्गत समाविष्ट करण्यात आले आहे. आणि बीआयएसच्या परवान्यानुसार मानक चिन्ह असलेले हेल्मेट असणे गरजेचे आहे.
बीआयएस कायदा, 2016च्या कलम 16 आणि 17 अनुसार, वैध परवान्याशिवाय, कोणीही व्यक्ती मानक चिन्हाच्या हेल्मेटचे उत्पादन, आयात, वितरण, विक्री, भाड्याने देवू शकत नाही तसेच दुकानामध्ये विक्रीसाठी प्रदर्शन करू शकत नाही.
ज्यांच्याकडून या कलम 20 आणि 21 अंतर्गत केंद्रीय प्राधिकरणाच्या कोणत्याही निर्देशांचे पालन केले जात नाही, त्यांना सहा महिन्यापर्यंत कारावासाची किंवा वीस लाख रूपयांपर्यंत दंडाची किंवा दोन्ही शिक्षा होवू शकतात.
हेल्मेटमुळे अनेक सुरक्षेविषयक समस्यांचे निराकरण होत असल्याची माहिती नागरिकांना/सामान्य जनतेला देण्यात आली आहे. त्यामुळे भारत सरकारने दुचाकीस्वारांना हेल्मेट वापरणे अनिवार्य केले आहे. मात्र दुचाकी स्वारांनी बीआयएस व्दारे प्रमाणित केलेले हेल्मेटच वापरावे. तसेच उत्पादक, आयातदार आणि विक्रेते यांनी बीआयएसच्या परवान्याशिवाय अशा वस्तू, विकणे ताबडतोब बंद करावे, असे आवाहन करण्यात आले आहे.
मंत्रिमंडळ
प्रगती मैदानावर पंचतारांकित हॉटेल निर्मितीसाठी भू- मुद्रीकरणाला मंजुरी
प्रगती मैदान आंतरराष्ट्रीय प्रदर्शन व संमेलन केंद्र विकसित करण्यासाठी आयटीपीओचा मोठा प्रकल्प
नवी दिल्ली, 4 डिसेंबर 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत प्रगती मैदानाविषयीच्या आराखड्याला मंजुरी देण्यात आली. एसपीव्ही अर्थात विशेष उद्देश कंपनीला प्रगती मैदानातली 3.7 एकर जमीन 99 वर्षांच्या भाडेपट्ट्यावर 611 कोटी रुपये मूल्यावर हस्तांतरित करण्यासाठी भारत व्यापार प्रोत्साहन संस्थेला अधिकार देण्यात आले. पंचतारांकित हॉटेल विकसित करण्यासाठी आणि त्याचे संचालन करण्यासाठी भारतीय पर्यटन विकास महामंडळ आणि भारतीय रेल्वे खानपान आणि पर्यटन महामंडळ विशेष उद्देश कंपनी स्थापन करतील.
आयएफसीसी अर्थात,आंतरराष्ट्रीय प्रदर्शन आणि संमेलन केंद्र प्रकल्पाची अंमलबजावणी वेगाने सुरु असून 2020- 21 पर्यंत हा प्रकल्प पूर्ण होईल अशी अपेक्षा आहे.
प्रगती मैदानावर हॉटेल निर्मितीचे काम वेगाने पूर्ण व्हावे यासाठी एसपीव्ही आवश्यक पावले उचलेल. हॉटेल निर्मिती, संचालन आणि व्यवस्थापन यासाठी पारदर्शी आणि स्पर्धात्मक बोली प्रक्रियेद्वारे योग्य विकासकाची निवड यांचा यात समावेश आहे.
भारतातली पायाभूत संरचना आणि पर्यटन दर्जेदार राखण्याच्या दृष्टीने, आयटीपीओ प्रगती मैदानाचा पुनर्विकास करून जागतिक दर्जाचे आयईसीसी उभारण्यासाठी हा मोठा प्रकल्प कार्यान्वित करत आहे.
हॉटेल सुविधा ही आयईसीसीचा अविभाज्य भाग असून त्यामुळे जागतिक बैठका, परिषद आणि प्रदर्शन केंद्र म्हणून भारताला प्रोत्साहन मिळणार आहे रोजगार निर्मितीबरोबरच वाणिज्य आणि व्यापाराला प्रोत्साहन मिळणार आहे.
प्रगती मैदानाच्या या रुपांतरणामुळे, दरवर्षी लाखो छोटे व्यापारी भाग घेतात त्या आंतरराष्ट्रीय व्यापार मेळ्याला फायदा होणार आहे. व्यापार मेळ्यात भाग घेणाऱ्या लोकांच्या संख्येत यामुळे वाढ अपेक्षित आहे. व्यापार विस्तार करण्यासाठी आणि भारतीय वस्तू आणि सेवा यांचा विस्तार करण्यासाठी लोकांना एक मंच उपलब्ध होणार आहे.
B.Gokhale/N.Chitale/P.Kor
(Visitor Counter : 109